
СПОМЕНИТЕ НА ТОДОР ЗВЕЗДОВ ЗА 
ПЪРВОТО УЧАСТИЕ НА СЪВЕТСКИЯ 
СЪЮЗ НА ПЛОВДИВСКИЯ ПАНАИР 


Станимир Звездов 


Тодор Звездов (1915 - 2002) в от изявените фигури на комунис- 
тическото движение в Пловдив и региона преди и след 9 септември 1944 
година. Родът му произхожда от село Бугариево, Солунския край. След 
края на Междусъюзническата война България губи тази територия и ро- 
дителите му са принудени да напуснат това чисто българско село, като се 
заселват в Беломорска Гракия, в село Ясъкьой. След края на Първата све- 
товна война България губи и този излаз на Егейско море и Годор Звездов 
със семейството си е принуден да понесе отново бежанските тегоби, като 
напуска селото отправяйки се към България. Първоначално за кратко се 
заселват в Хасково, а след това за постоянно в Пловдив. В гимназията се 
включва в РМС (Работнически младежки съюз). Заради тази си дейност 
той е изключен от училището. През 1934 година за кратко работи в тютю- 
невите складове в Пловдив, след което от 1943 година започва работа в 
районният комитет на партията до 1948 година. През 1943 година за ня- 
колко месеца е партизанин в чета “Петър Ченгелов” от отряд “Антон Ива- 
нов”, след което е върнат да участва в организационната работа на БРП 
(к) в Пловдив. Определен еи за един от редакторите на нелегалния облас- 
тен вестник “Отечествен глас”. След 9 септември 1944 година и идването 
на БРЩк) на власт той заема множество постове в Пловдив: 

- 1949 година - инструктор в Централния комитет на БКП. 

- 1950 година - секретар на Градския комитет - Пловдив. 

- 1951 година - политически инспектор в Централния комитет 
на БКП. 

През 1948 година е изпратен на обучение в Партийната школа 
към ЦК на БКП в София. 

Върхът на политическата му кариера е издигането му през 1954 
година за Първи секретар на Окръжния комитет на БКП - Пловдив, пост 
който той заема до 1962 година. Гогава Пловдивска област е най-голяма- 
та в България включваща 11 околии: Пловдивска градска, Пловдивска 

селска, Пазаджишка, Панагюрска, Пещерска, Велинградска, Асеновград- 
ска, Смолянска, Девинска, Първомайска и Карловска. Докато заема този 
пост той има възможност да участва в българската делегация изпратена 
да присъства в Москва на ХХ Конгрес на КПСС през 1950 година, заедно 
с Вълко Червенков, Антон Югов, Райко Дамянов и Димитър Ганев. След 
1962 година той заема поста директор на Стъкларския завод в Пловдив до 
1964 година. През 70-те години на ХХ век той е репресиран от комунисти- 
ческите власти. Поканен през 1972 година на рождения ден на дългого- 
дишния председател на ГКЗС в село Първенец, Пловдивско Тодор Кор- 
довски, с който са приятели, дни след това той е арестуван с обвинение, че 
са обсъждали с другите присъстващи в негативен план дейността на пар- 
тията и Тодор Живков. Изселен е в село Беловец, Разградско. Позволено 
му еда се върне в Пловдив едва през 1977 година“. 

Пловдивският панаир от първото си изложение през 1892 година 
до 30-те години на ХХ век бележи ръст, като от национален той постепенно 
се превръща в международен панаир“. В тази връзка са интересни и споме- 
ните на Годор Звездов за първото участие на Съветския съюз през 1940 го- 
дина. В настоящата статия ще бъдат публикувани за пръв път в непроменен 
вид, тези спомени, както се съдържат в Държавен архив - Пловдив: 

ЗА ПЪРВОТО УЧАСТИЕ НА СЪВЕТСКИЯ СЪЮЗ НА 
ПЛОВДИВСКИЯ ПАНАИР 

На 29 април 1940 година на Пловдивския международен мос- 
трен панаир за пръв път участвува Съветския съюз. Съветската палата 
беше на бул. “Васил Априлов” в близост до днешното кино “Гео Милев”. 
Това беше важно присъствие на съветската страна у нас в един момент, 
когато вече бушуваше Втората световна война. Времето беше тревожно. 
Въпросът бе - България накъде? В такова време никак не бе маловажно да 
се види накъде клонят настроенията и чувствата на хората. 

Още преди откриването на панаира градът тръпнеше в очаква- 
не и възбуда. За кратко време предпанаирната треска обхвана целия град. 

Печатът съобщи за участието на Съветския съюз. 

Български държавни железници обявиха, че пътуването до 
Пловдив ще бъде със 70 на сто намаление. 


1. Тодор Звездов - Неподправени спомени, П част, След победата (Непуб- 
ликувани спомени) - В: ДА - Пловдив, ф. 2207, оп. 1, а. ед. 19, л. |- 249; 
Тодор Звездов - Идеи и илюзии. Политическа изповед, 1994, с. 5 - 110; 
Тодор Звездов - Житие и размисъл. Мемоари, 1995, с. 5-102. 

2. Стефан Шивачев - Пловдив - панаирният център на България - В: Па- 
наири, пазари, тържища в българските земи, 2004, с. 253 - 261. 

Пловдивският драматичен театър усилено подготвяше премие- 
ра на съветската комедия “Пътят на цветята” от Валентин Катаев с учас- 
тието на едни от най-добрите артисти като Л. Бобчевски, Елена Храмова, 
Р. Херакович, С. Ликоманова. Режисьор на постановката е известния вече 
Христо Цанков. 

Около ателието на Гео Мирчев, наето от художника на съвет- 
ската палата Цанко Лавренов, постоянно се навъртат любопитни гражда- 
ни и агенти. 

Но когато едрите и “опасни” червени букви - СССР бяха из- 
майсторени от дърводелеца К. Чичанов и изложени на открито да съхнат 
от червената боя, гражданите не можеха вече да скрият възторга си. Без 
ничий призив, те се събираха, сочеха с пръст към буквите, ръкопляскаха. 

Скоро след това се появи и красиво изписания от Цанко Лавре- 
нов лозунг “Пролетарий от всички страни съединявайте се”. 

Преди за написването по стените на такива лозунги, обикнове- 
но ношно време колко хора бяха бити в полицейските участъци, а сега 
свободно се появиха в града посред бял ден!... 

Властите побързаха да се намесят. Не друг а лично кмета на 
града незабавно се отзова при художника: 

- Лавренов, казал повелително кмета - този пропаганден ло- 
зунг веднага трябва да се махне. Няма да позволим да се прави болше- 
вишка пропаганда! 

Цанко Лавренов спокойно му отговаря: 

- Този лозунг не може да бъде премахнат, господин Малчев, 
защото той е официалният девиз на Съветския съюз! 

Естествено, срещу това той не е могъл да отговори нищо сери- 
озно и си отишъл. 

Когато бяха разковани двата сандъка с червените знамена на 
Съветските републики работниците от палатата повдигнаха плата на зна- 
мената и ги целунаха. 

Големите бюстове на Ленин и Сталин от далече привличаха пог- 
ледите на работници и граждани покрай палатата. 

Особено интересно и показателно е самото официално откри- 
ване на панаира. Го става пред Търговската гимназия (днес - Икономи- 
чески техникум). 

Речи произнасят Министър-председателя на България - Богдан 
Филов и министъра на търговията - Славчо Загоров. 

Публиката е хайлайфа на града и строени ученици. 


3. ДА - Пловдив, ф. 2207, оп. 1, а. ед. 18, л. 1. 

Народът е пред съветската палата. 

Това вбеси официалните лица, които набързо минаха през съ- 
ветската палата и заминаха. Ние това чакахме. Народът като порой нахлу 
в палатата. Нашата работа започна. 

Групата, която трябваше да работи в съветската палата, отдав- 
на бе определена от Окръжния комитет на партията. Ге бяха: Елена Бал- 
канджиева, Райна Георгиева, Вася Димитрова (Попова), Георги Катанов, 
Димитър Петров (Фантето) и аз. Това съм запомнил. 

Следователно, имах възможност да работя в съветската излож- 
бена палата. Работата ми в нея бе уредена формално чрез българо-съвет- 
ското дружество. Тогава бях член на районния комитет на партията. Пар- 
тийното поръчение беше (?) да улесняваме посетителите, да ги снабдяваме 
със съветска литература и особено със специалните издания във връзка с 
панаира, нещо като рекламни издания, по-точно пропагандни свитъци, 
диаграми, листовки. Целта беше по възможност повече хора да получат 
съветски печатни материали. А около експонатите трябваше да се разгър- 
не убедителна лична агитация за делото на социализма, за политиката на 
Съветския съюз. 

Бях на дясната страна в изложбената зала. В дъното имаше го- 
лямо платно, което представяше памукокомбайн, който бере памук. 

Като се съберат достатъчно хора започвам да обяснявам как 
работи машината, колко души замества и т. н. После ще им обясня, че 
машината работи с вакуум и изсмуква само узрелите памуци, които лесно 
се отделят от своите чашки. Окото може да се излъже, ръката може да се 
умори, но машината - никога! Тя равномерно и безпогрешно бере... 

(?) и чувствувам, че ефектът е голям. Го личи по очите. По ус- 
мивките на лицата. Веднага използувам този момент и като агитатор сла- 
гам от себе си един капак: 

“Разбира се, комбайнът не може да работи в малките частни 
стопанства“, каквито са у нас. Машината иска простор, иска кооператив- 
ни блокове като в Съветския съюз!” 

След това ще мине полицейският агент и ще ми каже: 

- Като си отидат болшевиките ще видиш ти нашият комбайн в полици- 
ята. Не в просторните колхозни блокове, ав тесните кауши на подземието 
в “Обществената безопастност”. 

На другата страна Димитър Петров (Фантето по прякор) ста- 
рият мой другар от гимназията още обясняваше един гипсов макет, пред- 


4. ДА - Пловдив, ф. 2207, оп. 1, а. ед. 18, л. 2. 

ставляващ проект на Двореца на съветите. С такъв ентусиазъм и увлечение 
говореше, че посетителите повече в него се взираха, отколкото в макета. 

Между впрочем, имах поръчението на комисаря на палатата - 
инж. Конев, да чета книгата за впечатленията и при по-интересни случаи 
да му докладвам. За книгата се грижеше Елена Балканджиева. Мога да 
отбележа, че почти всички, които се бяха престрашили да впишат впечат- 
ленията си, завършваха с думите - “Страната, която показва пътя на оста- 
налото човечество” или “Предайте братски привет на великата славянска 
страна!”. И други изказани впечатления все в този дух. 

Имаше и такива посетители, които ме вземаха за съветски чо- 
век и ми пъхаха в ръката скришом, за да не се забележи от чуждо око 
разни бележки и писъмца в съвсем революционен дух като се подписваха 
дори с фамилното си име и оставяха точния си адрес. 

Най-инетересно, обаче, ми се видя, когато дойде един свеще- 
ник. Внимателно и продължително разгледа изложбата, захласна се по аги- 
тационното слово на Димитър Петров и се запъти към масата, където бе 
поставена книгата за впечатления. Бавно се намести на стола, извади ка- 
лема, поседя, помисли малко и започна да пише. За пръв път поп сяда да 
пише. Любопитно ми стана да видя какво е написал. Запомнил съм заклко- 
чението - “Много съм слушал, много са ми разправяли, много са ме лъга- 
ли. Дойдох, видях и се уверих. Христос възкресе, истина възкресе!”. 

Когато прочетох написаното от свещеника на инж. Коневи Еки- 
менко, отговорници на изложбената палата, те се усмихнаха: “Очень ин- 
тересно, молодец. Лучше всех!”... 

С не по-малка сила беше изразено отношението и ентусиазмът 
на народните маси към Съветския съюз вечер при прожектирането на съ- 
ветските филми. Това ставаше на открито пред съветската палата. Може 
би цялото население на Кичук париж, Борислав, Сарай-къра, Хр. Ботев, 
Католишката махала, та чак от Кършияка се стичаше пред палатата. На- 
родната парола беше - Русия е дошла тук, та ние ли няма да отидем! И 
отиваха масово. Зелената площ пред палатата беше оградена с тел. Стра- 
жари обикаляха на коне. Агентите шареха и слухтяха, но нищо не бе в 
състояние да отклони народния поток и възторга на трудовите хора. Бод- 
ливата тел беше” прегазена, а от горката тревица нищо не остана. Нямаше 
столове, нито пейки. От страни мъчно се гледаше, но хората стояха и гле- 
даха. Нека да видят враговете, че очите на народа са обърнати към Русия, 


. към съветската страна, а не към фашистка Германия! По-блестяща мани- 


фестация на любов, признателност и солидарност със Съветския съюз ед- 
5. ДА - Пловдив, ф. 2207, оп. 1,а. ед. 18, л. 3. 

ва ли можеше да бъде проявена по друг повод тогава. 

Само след една година фашистка Германия нападна съветската 
страна. И ако българските управници не изпратиха войска срещу съвети- 
те и (?) хиляди жертви и позора да водим братоубийствена война, то това 
не езащото не желаеха, а защото не смееха, имайки предвид настроенията 
и чувствата на българския народ. 

Както научихме след победата - Пловдивският областен дирек- 
тор на полицията е изпратил доклад до министерството на вътрешните 
работи. В него той подчертава, че една от причините за нарастналата ре- 
шимост на работниците да се борят за своите права е стопанската излож- 
ба на Съветския съюз и всекидневното филмиране на открито “постиже- 
нията на съветския режим”. В доклада се казва: Който е наблюдавал как 
се тълпят хиляди зрители, (достигащи до петнадесет хиляди на една про- 
жекция) ще разбере повишения дух на това работничество и създадените 
в него апетити”. 

Естествено, властниците не бяха в състояние да разберат, челю- 
бовта към Русия, Към съветския съюз не е нещо външно, присадено, което 
може да се изтръгне, да се заличи, да се избута. Не! Защото Русия и влязла 
в сърцето на народа и никаква глутница от конни и пеши стражари не 
можеше да попречи на народните маси да изразят своите чувства към СЪ- 
ветския съюз!" 

В съветската палата влизам, като в нещо близко, наше, родно. 
Между другото може би и затова, защото сам имах възможност и чест да 
работя в първото съветско изложение у нас през 1940 година. Никога не 
ще се забрави голямата любов и бурния възторг на трудещите се и прогре- 
сивни хора към Съветския съюз. Никакви поличейски мерки и закани не 
бяха в състояние да отклонят вниманието на трудещите се, които от всич- 
ки краища на страната се стичаха да видят съветската изложба, което за 
мнозина беше равнозначно да видяг Съветския съюз”... 

Сега картината е съвсем друга. Сега свободно като пълноводна 
река се движи от рано сутрин до късна вечер поток от хора. Още от далече 
ни привлича монументалната и красива съветска палата, от чиято висока 
кула се открива прекрасен изглед на още по-прекрасния Пловдив. 

Може би имат право тези посетители, които наричат съветска- 
та палата “Кремъл на панаира на Пловдив”. 

И когато човек се спре пред кулата на този “Кремъл” гледа ма- 


6. ДА - Пловдив, ф. 2207, оп. 1, а. ед. 18, л. 4. 
7. Част от текста на архивната единица е пропуснат, защото напълно съв- 
пада с вече написаното. 

шините, тези мощни скрепери, ескаватори, булдозери, земеделски маши- 
ни, мощни и финни стругове и фрези, двадесет и пет тонни камиони -- са- 
мосвали, на които височината на гумените колела са колкото един човеш- 
ки ръст и когато човек чете цифрите за огромния ръст на съветската про- 
мишленост и народното стопанство за 1,260,000- те“ трактора, за изора- 
ването през 1954 и 1955 година на 176 милиона декара целина (г. е. близо 
4 пъти колкото обработваемата земя на България), когато чете и другите 
данни за огромния темп в развитието на всички отрасли на народното 
стопанство, нищо друго не може да каже и да напише, освен онова което 
хилядите посетители казват - Ето где е гранитната, непоклатима основа 
на могъщата съветска страна, която събира надеждите на всички народи 
към нещо по-добро в живота, към построяването на новото комунисти- 
ческо общество, към запазването на мира в целия свят”. 

Представените спомени на Тодор Звездов, макар и пропити с 
комунистически патос и идеологически украсени представляват ценен из- 
вор за развитието на Пловдивския панаир през периода на Царство Бъл- 
гария. Сведенията, които се съдържат за българите участвали в дейността 
на съветската палата и техните всекидневни задачи, отношението на бъл- 
гарските власти и на обикновените граждани към първото участие на СЪ- 
ветския съюз на Пловдивския панаир през 1940 година, както и продукци- 
ята, която е представена в съветската палата представляват ценно гради- 
во за сдни бъдещи подробни исторически изследвания за историята на 
Панаира до 9 септември 1944 година, когато политическата конюктура 
тотално се променя. 


8. ДА - Пловдив, ф. 2207, оп. |,а. ед. 18, л. 5. 
9. ДА - Пловдив, ф. 2207, оп. Г,а. ед. 18, л. 6. 

